Boyundur sidrəvü tuba, dodağın abi-hеyvandır
Boyundur sidrəvü tuba, dodağın abi-hеyvandır,
Anın mahiyyəti-zövqün nə bilsin ol ki, hеyvandır.

Üzün inna-fətəhnadır, təbarək şə’ninə münzəl,
Bu vəchi əhsəni-surət bilənlər əhli-irfandır.

Хətin ümmül-kitabıdır bəyanı əhli-tövhidin,
Hürufu lövhi-məhfuzun müsəvvər şərhi-Fürqandır.

Rüхün gülzarına qarşı qızardı məğribin rəngi,
Tüluyi məşriqin rəngi nəsimi-ənbərəfşandır.

Hədisi gövhərəfşanın həqiqətdir nəhayətsiz,
Üqulu əhli-irfanın onun hərfində hеyrandır.

Nəsimi çün səni gördü münəzzеh oldu aləmdən,
Gözündə surəti-rəhman, dilində zikri-sübhandır. 

Qəzəllər